LIETUVOS RESPUBLIKOS ŠVIETIMO IR MOKSLO MINISTRAS

ĮSAKYMAS

DĖL ŠVIETIMO IR MOKSLO MINISTRO 2012 M. GEGUŽĖS 9 D. ĮSAKYMO NR. V-782 „DĖL 2007–2013 M. ŽMOGIŠKŲJŲ IŠTEKLIŲ PLĖTROS VEIKSMŲ PROGRAMOS 3 PRIORITETO „TYRĖJŲ GEBĖJIMŲ STIPRINIMAS“ VP1-3.1-ŠMM-10-V PRIEMONĖS „AUKŠTO TARPTAUTINIO LYGIO MOKSLINIŲ TYRIMŲ SKATINIMAS“ PROJEKTŲ FINANSAVIMO SĄLYGŲ APRAŠO NR. 2 PATVIRTINIMO“ PAKEITIMO

2014 m. liepos 8 d. Nr. V-608

Vilnius

Vadovaudamasis Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 „Dėl Projektų administravimo ir finansavimo taisyklių patvirtinimo“, 29.1 papunkčiu,

p a k e i č i u 2007–2013 m. Žmogiškųjų išteklių plėtros veiksmų programos 3 prioriteto „Tyrėjų gebėjimų stiprinimas“ VP1-3.1-ŠMM-10-V priemonės „Aukšto tarptautinio lygio mokslinių tyrimų skatinimas“ projektų finansavimo sąlygų aprašą Nr. 2, patvirtintą Lietuvos Respublikos švietimo ir mokslo ministro 2012 m. gegužės 9 d. įsakymu Nr. V-782 „Dėl 2007–2013 m. Žmogiškųjų išteklių plėtros veiksmų programos 3 prioriteto „Tyrėjų gebėjimų stiprinimas“ VP1-3.1-ŠMM-10-V priemonės „Aukšto tarptautinio lygio mokslinių tyrimų skatinimas“ projektų finansavimo sąlygų aprašo Nr. 2 patvirtinimo“ (toliau – Aprašas):

1. Pakeičiu Aprašo 69.1 papunktį ir jį išdėstau taip:

„69.1. įgyvendinęs mokslinį tyrimą, projekto vykdytojas užpildo mokslinių tyrimų ir technologinės plėtros projekto įgyvendinimo ataskaitą, parengtą pagal Švietimo ir mokslo ministerijos pateiktą formą. Užpildytą ataskaitą projekto vykdytojas pateikia Švietimo ir mokslo ministerijai.“

2. Pakeičiu Aprašo 2 priedo „Priemonės „Aukšto tarptautinio lygio mokslinių tyrimų skatinimas“ stebėsenos rodiklių matavimo ir skaičiavimo metodika“ produkto rodiklio „Finansuotos subsidijos mokslininkų ir kitų tyrėjų (išskyrus studentus) mokslo tiriamajai veiklai“ matavimo informacijos šaltinį ir jį išdėstau taip:

„Pirminiai informacijos šaltiniai: Švietimo ir mokslo ministerijos pateiktos formos MTTP projekto įgyvendinimo ataskaita.

Antriniai informacijos šaltiniai: mokėjimo prašymai.“

3. Pakeičiu Aprašo 2 priedo „Priemonės „Aukšto tarptautinio lygio mokslinių tyrimų skatinimas“ stebėsenos rodiklių matavimo ir skaičiavimo metodika“ produkto rodiklio „Atliktos stažuotės ir praktikos“ matavimo informacijos šaltinį ir jį išdėstau taip:

„Pirminiai informacijos šaltiniai: pagal įstaigos vidaus tvarką pateikta ir patvirtinta stažuotės arba praktikos ataskaita.

Antriniai informacijos šaltiniai: mokėjimo prašymai.“

Švietimo ir mokslo ministras	Dainius Pavalkis